Σύσταση Περιφερειακής Υπηρεσίας διανομαρχιακού επιπέδου της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων στην Περιφέρεια Στερεάς Ελλάδος.Σύσταση - Αρμοδιότητες Υπηρεσίες 1, Στην Περιφέρεια Στερεάς Ελλάδος συνιστάται 15η Περιφερειακή Υπηρεσία Δημοσίων Έργων (ΠΥΔΕ) με έδρα τη Λαμία και χωρική αρμοδιότητα τους Νομούς Φθιώτιδας, Ευρυτανίας, Φωκίδας, Βοιωτίας και Ευβοίας, η οποία προστίθεται στις περιφερειακές υπηρεσίες του άρθρου 84 του Π.Δ. 910/77, όπως αυτό ισχύει, με τις αντίστοιχες τρείς ΔΕΚΕ. Η διάρθρωση, αρμοδιότητες, επάνδρωση των οργανικών μονάδων, τα σχετικά με το Περιφερειακό Συμβούλιο Δημοσίων Έργων αυτής και τα της λειτουργίας της γενικά διέπονται από τις αντίστοιχες διατάξεις του Π.Δ. 910/ 1977 όπως αυτές ισχύουν. Τα Τμήματα Κτιριακών Έργων, Προγράμματος και Ηλεκτρονικού Υπολογιστή, Τοπογραφήσεων, Μηχανολογικού - Ηλεκτρολογικού και Διοικητικού της ΠΥΔΕ Στερεάς Ελλάδας, που προβλέπονται στα άρθρα 86 παρ. 1 περ. ε, στ, ζ, η και 89 παρ. 1 περ. β του Π.Δ. 910/77 σε συνδυασμό με το άρθρο 3 παρ. 1 περ. 3 του Ν. 1032/80, προστίθενται στα τμήματα της Διεύθυνσης Συγκοινωνιακών Έργων που διαρθρώνεται ως εξής:. Τμήμα Μελετών β. Τμήμα Κατασκευών γ. Τμήμα Συντήρησης. Τμήμα Κυκλοφορίας ε. Τμήμα Κτιριακών Έργων. Τμήμα Προγράμματος και Ηλεκτρονικού Υπολογιστή Τμήμα Τοπογραφήσεων Τμήμα Μηχανολογικό - Ηλεκτρολογικό Τμήμα Διοικητικού Στην αρμοδιότητα κάθε Τμήματος, ανήκουν τα θέματα όπως αυτά περιγράφονται στα άρθρα 87 παρ. 2, 89 παρ. 2 περ. β, 91, 92, 93 και 94 του Π.Δ. 910/77. Ειδικότερα τα Τμήματα Διοικητικού και Μηχανολογικό -Ηλεκτρολογικό εξυπηρετούν για θέματα αρμοδιότητας τους και τη Διεύθυνση Υδραυλικών Έργων της Περιφέρειας. Ο προϊστάμετος της Διεύθυνσης Συγκοινωνιακών Έργων ασκεί, για τα έργα που εκτελούνται από την υπηρεσία του, τις αρμοδιότητες «Προϊσταμένης Αρχής» ή «Εποπτεύουσας Αρχής» που προβλέπονται από τις διατάξεις για την εκτέλεση των Δημοσίων Έργων. Η χωρική αρμοδιότητα της τέως 1ης Περιφερειακής Υπηρεσίας Δημοσίων Έργων όπως αυτή καθορίζεται στο άρθρο 85 παρ. 1α του Π.Δ. 910/77 περιορίζεται στους Νομούς: α) Αττικής, β) Κορινθίας, και της 2ης Περιφερειακής Υπηρεσίας Δημοσίων Έργων (άρθρο 85 παρ. 2α) στους Νομούς: α) Λαρίσης, β) Τρικάλων, γ) Καρδίτσης, δ) Μαγνησίας. Έναρξη ισχύος η ισχύς του παρόντος αρχίζει μετά τρείς (3) μήνες από τη δημοσίευσή του στην Εφημερίδα της Κυβερνήσεως. Στον Υπουργό Περιβάλλοντος, Χωροταξίας και Δημοσίων Έργων αναθέτουμε τη δημοσίευση και εκτέλεση του παρόντος Διατάγματος.